Яг одоо та энэ бичлэгийг үзэх гээд сууж байгаа.
Үзэхийн тулд хэдхэн минут суухад ч зүгээр л байх.
Гэхдээ та удаан суух тусам, таны бие улам хөшүүн болно.
Бие чинь таныг босоод алхахыг
хором тоолон хүлээж байгаа.
Жоохон утгагүй сонсогдсон байх.
Хүний бие суухад дуртай биз дээ?
Яг ч тийм биш.
Мэдээж, хэдэн хором суух нь стрессээс ангижрахад,
эсвэл дасгалаас амс хийхэд тус болно.
Гэвч орчин үеийн амьдралын хэв маяг хөдлөхөөс илүү суухад хүргэж байна.
Ер нь бидний бие махбод суугаа амьдралд зориулагдаагүй.
Чухамдаа, яг эсрэг нь үнэн.
Хүний бие хөдлөхөд зориулагдсан,
үүнийг бүтцээс нь харж болно.
Бидний дотор 360 гаруй үе, 700 гаруй арга ясны булчин бий.
Тэд хялбар, уян хатан хөдлөх боломж өгдөг.
Биеийн өвөрмөц бүтэц нь биднийг татах хүчний эсрэг
эгц зогсох чадварыг өгдөг.
Цусны зөв эргэлт нь бидний хөдөлгөөнөөс шалтгаалж байдаг.
Хөдөлгөөн тархины эсүүдийг дэмждэг.
Мөн бидний арьс уян хатан: хөдөлгөөнд тохирч хэлбэрждэг.
Хэрвээ биеийн тань хэсэг болгон таныг хөдлөхийг хүлээж байгаа бол,
та огт хөдлөхгүй байхад юу болдог вэ?
Бүгдээрээ асуудлын голоос эхэлцгээе, шууд утгаараа.
Таны сээр нуруу урт бөгөөд
яс болон түүний хооронд байх зөөлөн эдэн дискээс бүрдсэн.
Ясанд холбогдсон үе, булчин болон шөрмөс нь
бүгдийг хамт барьж байдаг.
Бид ихэвчлэн мөрөө унжуулаад, нуруугаа бөгтийлгөөд суудаг.
Энэ байрлал нь таны сээр нуруунд тэгш бус даралт өгдөг.
Хожим үүнээс болж диск тань элэгдэж гэмтэн
зарим үе болон шөрмөст хэт их ачаалал өгч,
тэгээд мурийсан нуруунд тань зохицохын тулд
сунаж байх ёстой булчинд ачаалал өгдөг.
Таныг бөхийж суухад цээжны хөндий агшиж,
амьсгалахад уушиг тань хамаагүй бага зайнд тэлэх хэрэгтэй болдог.
Уушгыг дүүргэж, цусруу орох хүчилтөрөгчийн хэмжээг
түр хугацаанд хязгаарладаг учраас энэ тун ноцтой.
Араг ясыг тойроод таны биеийн зөөлөн эдийг бүрдүүлдэг,
булчин, мэдрэл, артер болон венийн судас байдаг.
Суух нь тэдгээрийг хавчиж, даралт өгч, шахдаг.
Тэгээд эдгээр эмзэг эдүүд үнэхээр их даралтыг мэдэрдэг.
Таныг суухад үе мөч тань хөшиж, хавдаж байсан уу?
Хамгийн их шахагдсан хэсэгт
таны мэдрэл, артер болон венийн судаснууд хаагдаад,
мэдрэлийн дохиог хязгаарласнаар хөшиж,
мөн үе мөчний цусны эргэлт багассанаар хавдахад хүргэдэг.
Удаан суух нь түр хугацаагаар липопротеин липаза буюу
цусны хялгасан судасны хананд байрлаж, цусан дахь өөхийг устгадаг
өвөрмөц ферментийг идэвхгүй болгодог.
Тиймээс та сууж байхдаа хөдлөх үеийнх шигээ өөх хайлуудаггүй.
Ингэж их хөдөлгөөнгүй байх нь тархинд ямар нөлөөтэй вэ?
Ихэнх үед та тархиа ажиллуулахын тулд суудаг ч
удаан суух нь үнэн хэрэгтээ үүний эсрэг.
Хөдөлгөөнгүй байх нь цусны урсгал болон
уушгаар дамжин цусны эргэлтэд орох хүчилтөрөгчийн хэмжээг багасгадаг.
Таны тархи сэргэг байхын тулд энэ хоёрыг шаарддаг.
Тиймээс тархины ажиллагаа удаашрахад
таны анхаарал ч гэсэн буурдаг.
Харамсалтай нь суухын хор уршиг нь зөвхөн богино хугацаанд үргэлжилдэггүй.
Шинэ судалгаагаар удаан суух нь
зарим төрлийн хорт хавдар болон зүрхний өвчинтэй холбоотой,
мөн чихрийн шижин, бөөр болон элэгний өвчинд нөлөөлдөг болох нь тогтоогдсон.
Үнэндээ, эртэмтэд дэлхий даяарх цаг бусын нийт үхлийн
9 хувь нь хөдөлгөөнгүй байснаас үүдэлтэйг тогтоожээ.
Энэ бол 5 саяас олон хүн.
Гэмгүй мэт харагдах зуршил нь
хэрэг дээрээ бидний эрүүл мэндийг өөрчлөх чадвартай байх нь.
Азаар энэ нэмэгдэж буй аюулаас хамгаалах арга нь энгийн бөгөөд ухамсрын зүйл.
Та суухаас өөр аргагүй тохиолдолд
бөхийж суухаа болиод нуруугаа тэгш байлгах хэрэгтэй.
Харин суух шаардлагагүй тохиолдолд
илүү их хөдлөхийг хичээ.
Магадгүй цаг тутамд босохыг сануулах сэрүүлэг тавьж болно.
Гол нь бие махбод суух биш, хөдлөхөд зориулагдсаныг ойлгох хэрэгтэй.
Ер нь бичлэг дуусаж байгаа юм чинь, босоод сунгалтын дасгал хийвэл яасан юм?
Алхаж биеэ баярлуул.
Дараа нь тэр танд баярлах болно.